Faerské ostrovy

Faerské ostrovy (faerčina: Føroyar, pravdepodobne buď znamená „Ovčie ostrovy“ alebo "Vzdialené ostrovy") sú skupina malých ostrovov na severe Atlantického oceánu medzi Škótskom a Islandom. Sú autonómnym regiónom patriacim pod Dánske kráľovstvo. Od roku 1948 získali možnosť rozhodovať samostatne vo väčšine záležitostí okrem obrany a zahraničnej politiky. Krajina má aj vlastnú futbalovú reprezentáciu.

 Dejiny 
Okolo roku 700 boli ostrovy osídlené írskymi mníchmi, v 8. – 9. storočí ich získali nórski Vikingovia a potom boli roku 1035 pripojené k Nórsku. V jeho rámci - resp. v rámci dánsko-nórskej personálnej únie - sa stali roku 1380 súčasťou Dánska. Dánsku potom ostrovy zostali aj po odtrhnutí Nórska v roku 1814. 

Dňa 12. apríla 1940 krátko po nemeckej invázii do Dánska 9. apríla 1940 obsadili Faerské ostrovy britské jednotky. V rokoch 1942 - 1943 britské oddiely Royal Engineers pod vedením Williama Lawa postavili jediné letisko na Faerských ostrovoch, letisko Vágar. Kontrola ostrovov sa po vojne vrátila Dánsku, ale dánska vláda bola oslabená. Nezávislosť Islandu slúžila ako precedens pre mnohých obyvateľov Faerských ostrovov.

Od roku 1948 disponujú pomerne rozsiahlou vnútornou autonómiou (vlastný zákonodárny zbor, vlajka atď.).

 Geografia 
Súostrovie je tvorené 18 ostrovmi, 11 ostrovčekmi a 779 malými skalnatými ostrovčekmi o celkovej rozlohe 1 395,74 km². Je 113 km dlhé a 75 km široké a jeho tvar pripomína hrot šípu obrátený špičkou k juhu. Celková dĺžka pobrežia je .  Ostrovy sú skalnaté a pobrežie tvoria prevažne útesy.

Najvyšší vrch, Slættaratindur, má výšku 882 m a priemerná nadmorská výška ostrovov je 300 m. Na Faerských ostrovoch je viac ako 300 vrchov.

Faerské ostrovy sa administratívne delia na 6 krajov. 

 Zoznam ostrovov 

 Ostrov Rozloha (km²) Počet obyvateľov (k 1.7. 2009)  Najvyšší bod (m)Streymoy<center>374,17<center>22 477<center>789Eysturoy<center>286,02<center>10 920<center>882Vágar<center>176,38<center>3 053<center>722Suðuroy<center>164,71<center>4 811<center>610Sandoy<center>111,32<center>1 366<center>479Borðoy<center>94,51<center>4 980<center>772Viðoy<center>40,67<center>625<center>841Kunoy<center>35,24<center>156<center>830Kalsoy<center>30,62<center>116<center>788Svínoy<center>27,29<center>38<center>586Fugloy<center>11,02<center>41<center>621Nólsoy<center>10,32<center>252<center>372Skúvoy<center>9,87<center>47<center>392Mykines<center>9,60<center>16<center>560Hestur<center>5,90<center>29<center>421Stóra Dímun<center>2,62<center>8<center>396Koltur<center>2,31<center>5<center>477Lítla Dímun<center>0,84<center>0<center>414

 Podnebie 
Počasie na ostrovoch je prímorské a veľmi premenlivé. Zásadný ráz počasia najviac ovplyvňuje Golfský prúd. Prístavy v zime nikdy nezamŕzajú a zimy sú mierne. Priemerná teplota sa pohybuje od 3 °C v zime do 11 °C v lete. Na Faerských ostrovoch je v priemere 283 dažďových dní do roka. Priemerný ročný úhrn zrážok je 1 501 mm, snehové zrážky sú na ostrovoch malé. Priemerná rýchlosť vetra je 7 m/s.

 Obyvateľstvo 
 Rok  Počet obyvateľov  Rok  Počet obyvateľov  Rok  Počet obyvateľov 1327  4 000 1880  11 220 1995  43 358 1350  2 000 1900  15 230 1996  43 784 1769  4 773 1911  18 800 1997  44 262 1801  5 255 1925  22 835 1998  44 817 1834  6 928 1950  31 781 1999  45 409 1840  7 314 1970  38 000 2000  46 196 1845  7 782 1975  40 441 2001  46 996 1850  8 137 1985  45 749 2002  47 704 1855  8 651 1989  47 787 2003  48 214

Z približne 48 000 obyvateľov ostrovov je 98 % Dánskeho kráľovstva, teda Faerčanov, Dánov alebo Grónčanov. Podľa rodiska sa môže odvodiť nasledujúci pôvod obyvateľov: Na Faerských ostrovoch narodených je 91,7 %, v Dánsku 5,8 %, a v Grónsku 0,3 %.

Na ostrovoch žilo v roku 2007 48 451 obyvateľov, z toho 19 282 v hlavnom meste Tórshavn. Štátny sviatok Ólavsøka sa oslavuje 29. júla. Najväčšia skupina cudzincov sú Islanďania s 0,4 %, nasledujú Nóri a Poliaci s 0,2 %. Celkom žijú na ostrovoch ľudia zo 77 rôznych krajín sveta.
Faerské ostrovy sa nestretávajú s úbytkom obyvateľov. Úhrnná plodnosť je jedna z najvyšších v Európe (2,522), vďaka čomu je kladný prirodzený prírastok. Navyše Faerčanov pribúda aj migráciou.

Po náboženskej stránke až 81,6 % obyvateľov Faerských ostrov sa hlási k štátnej Faerskej (evanjelickej) cirkvi.

 Vláda 
Faerské ostrovy sú samosprávnym územím Dánska. Majú vlastný parlament a vlajku.
Faerský parlament má 33 poslancov. V posledných voľbách (19. január 2008) kandidovalo sedem politických zoskupení, z ktorých šesť sa dostalo do parlamentu (na zisk jedného poslaneckého mandátu bolo treba asi 1 000 hlasov). Najsilnejšou parlamentnou stranou je Republikánska strana, ktorá má 8 poslancov. Nasledujú ju Unionisti a Konzervatívci so siedmimi a Sociálni demokrati so šiestimi poslancami. Troch poslancov má Strana stredu a dvoch poslancov Autonómna strana.

 Hospodárstvo 
Najdôležitejším odvetvím na ostrovoch je rybárstvo. To predstavuje celých 97 % exportu. Ročne faerskí rybári ulovia cez 600 000 ton rýb. V prepočte na obyvateľa to v roku 2003 činilo 12,7 ton rýb na osobu, čo stavia Faerské ostrovy na popredné miesta v relatívnej produkcii rýb na svete. Každý rok sa v zátoke pri meste Torshavn stretne množstvo mladých ľudí, ktorí práve dovŕšili dospelosť a zabíjaním delfínov majú dokázať svoju „zrelosť“. 

Ďalšou významnou aktivitou je chov oviec, ktorých je na Faerských ostrovoch chovaných cca 80 000. Ďalším dôležitým zdrojom príjmu je turizmus. V súčasnosti sa vykonáva intenzívny prieskum v mori okolo ostrovov pre potenciálny výskyt ropy.

 Referencie 

 Galéria 

 Iné projekty 
.

 Externé odkazy 
 Oficiálna stránka 
 Oficiálna stránka pre turistov